Бодин/69
ШЕСТИ ПРИЗОР

КРАЉ (рањен долази): 
Бог пресуди, на ком да остане 
Златни престол и круна краљевска.
Ова рана с мене круну скида 
И даје ју Бодину на главу.
(Спушта се на седиште.)
На земљи сам правду изгубио.
(Седне.)
ВУКАН (осврне се и види га): 
(За себе.)
Краљ? И рањен? Наша је победа!
КРАЉ (опази га):
Ти си, кнеже? Све си се тужио 
Да те неће срећа да погледа,
А сад видиш да ниси имао 
Право што си на њу се тужио.
Твоја срећа доведе Бодина 
Из тамнице у ову државу...
Твоја срећа и тебе одведе 
Од старије присеге к новијој...
Пак сад ево даје ти и главу 
Која држи круну закониту 
Да их носиш новом господару
И у њима положиш цијену 
За коју се добија Расија!
Ходи! Скини и једну и другу.
А мени ће бити за утеху
Да таковом хаснише јунаку!
ВУКАН:
Зашто, краљу, не даде ми Расе,
Па би боље по нас оба било!
(Поћути па онда пријатељски.) 
Бежи, жив се не дај ухватити;
Каква неман сад Бодином влада
Глава ти се неда ујамчити.
(Оде.)

Бодин